**УКАЗАНИЯ ЗА ПОДГОТОВКА НА ОФЕРТАТА**

###  УСЛОВИЯ ЗА УЧАСТИЕ

1. Участник в настоящата процедура за обществена поръчка може да бъде всяко българско и/или чуждестранно физическо или юридическо лице, както и техни обединения. Всеки от участниците в процедурата на настоящата обществена поръчка се представлява от своя представител по закон (управителя / управителите, др.) или от упълномощени писмено лица.

Всеки участник в процедура за възлагане на обществена поръчка има право да представи само една оферта.

 Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно заявление за участие или оферта.

В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни кандидати или участници в една и съща процедура.

2. Участниците трябва да отговарят на условията, посочени в чл. 54, ал. 1, т. 1 - 5 и 7 от ЗОП, както и да не свързани лица с други участници, подали оферти за изпълнение на поръчката, както и на условията по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. Ако участникът е обединение от физически и/или юридически лица, всеки участник в обединението трябва да отговаря на изискванията по предходното изречение.

За целта, участникът подава към офертата съответни декларации по образец – приложения с номера: № 4, № 5, № 6, № 7, но ако бъде определен за изпълнител на поръчката, ще трябва преди сключването на договора да представи документи по чл. 58, ал. 1, т. 1 и 2 от ЗОП. Ако участникът е обединение, всеки от участващите в обединението лица трябва да представи документите по предходното изречение.

Също така, участникът преди сключване на договора трябва да внесе / учреди / представи гаранция за изпълнение на договора, в размер на 5 % от неговата обща стойност без ДДС (прогнозна, определена с цел определяне левовата равностойност на гаранцията), съгласно чл. 111 от ЗОП. Подробностите са посочени по-нататък в настоящите указания и в проекта на договора.

Декларацията за липсата на обстоятелствата по чл. 54, ал. 1, т. 1, 2 и 7 ЗОП – образец приложение № 4, се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 ЗОП – образец приложение № 5, се подписва от лицето, което може самостоятелно да го представлява.

При неотговаряне на горепосочените условия или при непредставяне на необходим документ, възложителят няма да сключи договор с участникът, определен на първо (а така също и на единствено) място. Същото важи и за участникът, класиран на второ място.

**ПОДГОТОВКА И ПОДАВАНЕ НА ОФЕРТА**

 3.Възложителят събира оферти по реда на глава двадесет и шеста от ЗОП с цел да определи изпълнител, притежаващ необходимите възможности, съгласно нормативните изисквания за този вид доставки на храни, за изпълнението на поръчката при най-изгодни за възложителя условия.

 4. Всеки участник има право да представи само една оферта. При подаване на офертата участникът може да посочи коя част от нея има конфиденциален характер, представляваща търговска тайна, и да изисква от възложителя да не я разкрива. Посочването става в декларация за конфиденциалност в свободен текст, приложена към офертата. Декларацията за конфиденциалност трябва да изхожда от представител на участника по закон или по пълномощие.

 5. При подготовката на офертата всеки участник трябва да се придържа точно към условията, обявени от Възложителя.

 6.1. Всички копия на документи трябва да са:

 6.1.1. Заверени с гриф „Вярно с оригинала”, подпис на лицето/та, представляващ/и участника и свеж печат.

 6.1.2. Всички документи свързани с офертата трябва да бъдат на български език, а официални документи, издадени от орган на власт съобразно тяхната компетентност трябва да бъдат в официален превод на български език.

*\* Под официален превод се има предвид превод извършен от заклет преводач на бланката на агенция за преводи и заверена от същата с подпис и печат.*

 6.1.3. Ако към офертата са включени документи, референции или сертификати на чужд език, същите трябва да са придружени от **официален превод** на български език.

 7. Офертата следва да отговаря на изискванията, посочени в настоящите указания и да бъде оформена по приложените към документацията образци.

 8. Офертата и документите към нея се изготвят по приложените в документацията образци и трябва да съдържат документите, посочени в **Списък на представените документи**, подписан от представляващия участника **(Приложение № 1)**,както и допълнителни, ако участникът прецени, че в случая е наложително да ги представи, за да докаже, че отговаря на предварително обявените изисквания на възложителя.

Всички документи се подписват от представителя на участника по закон или по пълномощие, с изключение на декларациите, които следва да бъдат подписани от съответните представители на участника, посочени в чл. 97, ал. 6 и чл. 40 от ППЗОП. Във всеки образец на декларация също има указания кой трябва да я попълни, подпише и подпечата.

 Когато участникът в процедурата е чуждестранно физическо или юридическо лице, то трябва да представи документ, доказващ актуалното му състояние, съобразно законодателството на страната по местоседалището му, или да посочи код, еквивалентен на ЕИК. Документът трябва да е издаден от компетентния орган в страната, в която участникът е установен и да се представи в ***легализиран превод*** на български език. Възложителят може да изиска от всеки участник да докаже регистрацията си в някой от професионалните или търговски регистри на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон. Документът се представя в *оригинал или заверено от участника копие*. *Документите по настоящата точка следва да бъдат издадени не по-рано от 6 /шест/ месеца преди датата на представяне на офертата;* когато участникът е физическо лице – копие от документ за самоличност – *заверено от участника копие*. Когато участникът в процедурата е чуждестранно физическо или юридическо лице указаните документи трябва да са издадени от компетентния орган в страната, в която участникът е установен и да се представят в легализиран превод на български език.

*\* Легализиран превод е официален превод, който е заверен от дирекция “Консулски отношения”, МВнР съгласно т. 11 от “Общите разяснения относно оформянето на документи от и за чужбина”.*

Участник може да използва ресурсите на други физически или юридически лица при изпълнение на поръчката, при условие че докаже, че ще има на свое разположение тези ресурси. Това е валидно и когато участник в процедурата е обединение от физически и/или юридически лица.

**КРИТЕРИИ ЗА ДОПУСТИМОСТ И ТЯХНОТО ДОКАЗВАНЕ**

**І. Участникът трябва да разполага с необходимия персонал – технически и квалифицирани лица (работници и служители) с необходима образователна и професионална квалификация, включително такива, които ще отговарят за контрола на качеството, за да може да изпълни поръчката.**

***Критерий за допустимост (минимални изисквания):***

*Участникът да разполага минимум с:*

*1 готвач;*

*1 инженер - технолог;*

*1 шофьор на МПС за доставка на готовата храна.*

За целта трябва да бъде представен към офертата **Списък на техническите лица, включително на тези, отговарящи за контрола на качеството, които ще бъдат пряко ангажирани с изпълнението на поръчката** *(т. 10 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*. От списъка трябва да е видно, че участникът разполага минимум с по един от горепосочените служители.

За да докаже, че наистина разполага със служителите, посочени в списъка, е необходимо към офертата участникът да представи и **Копия на трудови или граждански договори, сключени между участника и техническите лица, включително на тези, отговарящи за контрола на качеството, които ще бъдат пряко ангажирани с изпълнението на поръчката** *(т. 11 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

За да докаже, че служителите, посочени в списъка, с които разполага, притежават необходимата образователна и професионална компетентност, участникът трябва да представи към офертата си **Копия на документи за образование и професионална квалификация на техническите лица, включително на тези, отговарящи за контрола на качеството, които ще бъдат пряко ангажирани с изпълнението на поръчката** *(т. 12 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

**Обръщаме внимание, че често имената на едно и също лице в диплома за завършено образование или в удостоверение/сертификат за завършен курс за професионална компетентност се различават с тези, с които е посочено в трудов или граждански договор. Най-често това се получава, поради това че след завършването на образованието или курса лицето си променя фамилното име поради сключване на брак или поради развод (или друга причина). Затова, в такъв случай участникът е длъжен да представи доказателства за идентичност на лице с различни имена. Такова доказателство може да бъде удостоверение за сключен граждански брак, или съдебно решение за развод, или удостоверение за идентичност на лице с различни имена, издаден от Общинска админстрация. За да бъде установено, че различните имена са на едно и също лице, обаче, в документите за професионална и образователна компетентност на лицето, както и в трудовия или в гражданския договор, сключен с лицето, и в другите доказателства за идентичността на лицето с различни имена (удост. за гр. брак, съдебно реш. за развод, удост. от Община за идент. на лице с разл. имена, други), трябва да е посочен ЕДИННИЯ ГРАЖДАНСКИ НОМЕР на лицето (ЕГН).**

**ІІ. Участникът трябва да разполага с транспортно средство (транспортни средства), отговарящо на нормативните изисквания, с което да превозва доставяната готова храна. Транспортното средство може да бъде собствено на участника или да бъде ползвано от него чуждо транспортно средство на някакво правно основание (наем, право на ползване, др.).**

***Критерий за допустимост (минимални изисквания):***

*Участникът да разполага минимум с 1 бр. МПС за изпълнение на поръчката, които са регистрирани в ОДБХ, респективно в РИОКОЗ / РЗИ, във връзка с § 2 от ПЗР на ЗБАБХ. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.*

За целта трябва да бъде представен към офертата **Списък на транспортните средства, с които участникът разполага за изпълнение на поръчката, които са регистрирани в ОДБХ** *(т. 13 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

За да докаже, че действително разполага с транспортните средства (тоест че са негова собственост или ги ползва на правно основнаие: наем, право на ползване, др.), които са включени в списъка по предходното изречнеие, както и че те са надлежно регистрирани в ОДБХ (тоест че отговарят на нормативните изисквания за транспортиране на съответен вид храна), както и в КАТ „Пътна полиция“, участникът трябва да представи към офертата си и:

- Заверени от участника **Копия на удостоверения за регистрация на транспортните средства в ОДБХ** *(т. 14 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*. Във връзка с § 2 от ПЗР на Закона за българската агенция по безопасност на храните, се приемат и удостоверения от РИОКОЗ / РЗИ, издадени до влизането в сила на ЗБАБХ (25.01.2011 г.), за срока, за който са издадени. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.

- Заверени от участника **Копия на свидетелство за регистрация на транспортните средства в КАТ - ПП** и **Договори за наем или ползване, или др.**, ако тези МПС не са собствени на участника, или еквивалентно за чуждестранни участници *(т. 15 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

Участник може да използва ресурсите на други физически или юридически лица при изпълнение на поръчката, при условие че докаже, че ще има на свое разположение тези ресурси. Това е валидно и когато участник в процедурата е обединение от физически и/или юридически лица.

**ІІІ. Участникът трябва да разполага с производствена и/или търговска база за производство и съхранение на доставяната храна и хранителни продукти, която да отговаря на нормативните изисквания за такава дейност. Базата може да бъде собствена или ползвана на правно основание (наем, право на ползване, концесия, др.).**

***Критерий за допустимост (минимални изисквания):***

*Участникът да разполага минимум с 1 бр. обект за производство и търговия с храни, регистрирани в ОДБХ, респективно в РИОКОЗ / РЗИ, съгласно чл. 12 от Закона за храните, във връзка с § 2 от ПЗР на ЗБАБХ. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.*

За целта участникът трябва да представи към офертата си **Списък за наличните собствени или наети обекти за производство и търговия с храни** *(т. 16 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА).*

Към списъка се представят и **заверени от участника копия на удостоверения за регистрация на хранителен обект, издадени от ОДБХ, съгласно чл. 12 от Закона за храните** *(т. 16 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*. Във връзка с § 2 от ПЗР на ЗБАБХ, се приемат и удостоверения от РИОКОЗ / РЗИ, издадени до влизането в сила на ЗБАБХ (25.01.2011 г.), за срока, за който са издадени. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.

За доказване, че обектът/обектите в списъка са собствени на участника или че ги ползва на правно основание, той представя и **Копие на документ за собственост, наем или ползване на обектите за производтво и търговия с храни**, които са посочени в списъка *(т. 17 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

Участник може да използва ресурсите на други физически или юридически лица при изпълнение на поръчката, при условие че докаже, че ще има на свое разположение тези ресурси. Това е валидно и когато участник в процедурата е обединение от физически и/или юридически лица.

**ІV. Участникът трябва да разполага със Сертификат /или друг документ/ за въведена система за безопасност на храните - Система за анализ на опасностите и критичните контролни точки (HACCP) на производителя и търговеца на предлаганите изделия по чл. 70 ал. 1 от Наредба № 5/2006 г. на МЗГ за хигиена на храните, издадена на основание чл. 17, ал. 2 от Закона за храните, или еквивалентни.**

***Критерий за допустимост (минимални изисквания):***

*Участникът да разполага със Сертификат /или друг документ/ за въведена система за безопасност на храните - Система за анализ на опасностите и критичните контролни точки (HACCP) на производителя и търговеца на предлаганите изделия по чл. 70 ал. 1 от Наредба № 5/2006 г. на МЗГ за хигиена на храните, издадена на основание чл. 17, ал. 2 от Закона за храните, или еквивалентни. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.*

За целта, участникът трябва да представи към офертат си **Сертификат /или друг документ/ за въведена система за безопасност на храните - Система за анализ на опасностите и критичните контролни точки (HACCP) на производителя и търговеца на предлаганите изделия** по чл. 70 ал. 1 от Наредба № 5/2006 г. на МЗГ за хигиена на храните, издадена на основание чл. 17, ал. 2 от Закона за храните**, или еквивалентно** *(т. 18 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.

**ИЗПОЛЗВАНЕ НА ПОДИЗПЪЛНИТЕЛИ**

Участникът може да използва подизпълнители при изпълнението на поръчката или може сам да я изпълнява, по негова преценка, в зависимост от неговите възможности да удовлетвори изискванията на възложителя и на закона.

 **Ако планира да използва подизпълнител/и**, участникът към офертата си трябва да подаде **Декларация за използване на подизпълнители – съгласно образец (Приложение № 8)**

**В декларацията участникът задължително трябва да попълни данните, изискуеми за подизпълнителите – какъв дял и вид от изпълнението на поръчката, ще бъде поет от подизпълнител/я.**

**При използване на подизпълнител/и ще се спазва стриктно чл. 66 от ЗОП.**

*В случай че участникът предвижда използването на* ***ПОДИЗПЪЛНИТЕЛИ****,* ***всеки от подизпълнителите*** *следва да попълни и приложи следните изискуеми документи:*

а) **Декларация за съгласие за участие като подизпълнител** – попълва се, подписва се от представляващия подизпълнителя и се подпечатва съгласно образец **(Приложение № 9)**

Посочване в декларацията по образец – приложение № 9 на единен идентификационен код съгласно чл. 23 от Закона за Търговския регистър, когато подизпълнителят е юридическо лице или едноличен търговец, или документ за самоличност, когато е физическо лице;

 Когато подизпълнителят е чуждестранно физическо или юридическо лице, то трябва да представи документ, доказващ актуалното му състояние, съобразно законодателството на страната по местоседалището му, или трябва да посочи код, еквивалентен на ЕИК. Документът трябва да е издаден от компетентния орган в страната, в която подизпълнителят е установен и да се представят в ***легализиран превод*** на български език. Възложителят може да изиска от всеки подизпълнител да докаже регистрацията си в някой от професионалните или търговски регистри на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон.

*\* Легализиран превод е официален превод, който е заверен от дирекция “Консулски отношения”, МВнР съгласно т. 11 от “Общите разяснения относно оформянето на документи от и за чужбина”.*

Ако за чуждестранното лице се представя документ, документът се представя в *оригинал или заверено от подизпълнителя копие*. *Документите по настоящата точка следва да бъдат издадени не по-рано от 6 /шест/ месеца преди датата на представяне на офертата;* когато подизпълнителят е физическо лице – копие от документ за самоличност – *заверено от подизпълнителя копие*. Когато подизпълнителят в процедурата е чуждестранно физическо или юридическо лице указаните документи трябва да са издадени от компетентния орган в страната в която подизпълнителят е установен и да се представят в легализиран превод на български език.

а.1) Декларация по чл. 54, ал. 1, т. 1, 2 и 7 от ЗОП *(по образец)*

а.2) Декларация по чл. 54, ал. 1, т. 3-5 от ЗОП *(по образец)*

а.3) Декларация за липса на свързаност с друг участник *(по образец)*

а.4) Декларация за отсъствие на обстоятелствата по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици *(по образец)*

 В следващите букви „б“, „в“, „г“, „д“, „е“, „ж“, „з“, „и“, „к“ са изброени документи, които участникът трябва да представи към офертата си за подизпълнителя/ите, в зависимост от вида дейност, която подизпълнителя/ите ще поеме при изпълнението на поръчката. Тоест трябва да се прецени кои документи е наложително да се представят като доказателства, а не че възложителят изисква да се представят всички посочени в следващите абзаци. Посочени са и минималните критерии, които трябва да се покрият в зависимост от вида дейност, която ще бъде поета от подизпълнителя/ите при изпълнение на поръчката, но напомняме, че според ЗОП не е нужно подизпълнителят да покрие всички критерии. Критериите може да се покрият от изпълнителя и от подизпълнителите съвместно, тоест изпълнителят да покрие със своите възможности един или няколко критерия, а подизпълнителя – останалите.

б) Според вида на участието на подизпълнителя в изпълнение на поръчката: Списък на техническите лица, включително на тези, отговарящи за контрола на качеството, които ще бъдат пряко ангажирани с изпълнението на поръчката.

в) Копия на трудови или граждански договори, сключени между подизпълнителя и лицата по б. „б”.

г) Според вида на участието на подизпълнителя в изпълнение на поръчката: Копия на документи за образование и професионална квалификация на техническите лица, включително на тези, отговарящи за контрола на качеството, които ще бъдат пряко ангажирани с изпълнението на поръчката, посочени в списъка по б. „б”.

 ***Критерий за допустимост:*** Да разполага минимум със:

1 готвач, или

1 инженер – технолог, или

1 шофьор на МПС за доставка на готовата храна.

д) В случай че вида на участието на подизпълнителя в изпълнение на поръчката е превоз на готовите храни до ученическия стол за хранене на възложителя: Списък на транспортните средства, с които участникът разполага за изпълнение на поръчката, които са регистрирани в ОДБХ.

е) В случай че вида на участието на подизпълнителя в изпълнение на поръчката е превоз на готовите храни до ученическия стол за хранене на възложителя: Заверени от участника копия на удостоверения за регистрация на транспортните средства по б. „д”. Във връзка с § 2 от ПЗР на Закона за българската агенция по безопасност на храните, се приемат и удостоверения от РИОКОЗ / РЗИ, издадени до влизането в сила на ЗБАБХ (25.01.2011 г.), за срока, за който са издадени. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.

ж) Според вида на участието на подизпълнителя в изпълнение на поръчката: копия на свидетелство за регистрация на транспортните средства по б. „д” в КАТ - ПП и договори за наем, ако тези МПС не са собствени на участника, или еквивалентно за чуждестранни участници.

***Критерий за допустимост:***

*Подизпълнителят да разполага минимум с 1 бр. МПС за изпълнение на поръчката, които са регистрирани в ОДБХ, респективно в РИОКОЗ / РЗИ, във връзка с § 2 от ПЗР на ЗБАБХ. За чуждестранни подизпълнители - еквивалентни документи на тези, посочени в настоящата точка, съобразно законодателството по местоседалището им.*

з) В случай че вида на участието на подизпълнителя в изпълнение на поръчката е приготвяне и/или съхранение на готовата за консумация храна (закуски и топъл обяд): Списък за наличните собствени или наети обекти за производство и търговия с храни, придружен от заверени от участника копия на удостоверения за регистрация на хранителен обект, издадени от ОДБХ, съгласно чл. 12 от Закона за храните. Във връзка с § 2 от ПЗР на ЗБАБХ, се приемат и удостоверения от РИОКОЗ / РЗИ, издадени до влизането в сила на ЗБАБХ (25.01.2011 г.), за срока, за който са издадени. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.

и) В случай че вида на участието на подизпълнителя в изпълнение на поръчката е приготвяне и/или съхранение на готовата за консумация храна (закуски и топъл обяд): копие на документ за собственост, наем или ползване на обектите по б. „з”.

***Критерий за допустимост:***

*Подизпълнителят да разполага минимум с 1 бр. обекти за производство и търговия с храни, регистрирани в ОДБХ, респективно в РИОКОЗ / РЗИ, съгласно чл. 12 от Закона за храните, във връзка с § 2 от ПЗР на ЗБАБХ. За чуждестранни подизпълнители - еквивалентни документи на тези, посочени в настоящата точка, съобразно законодателството по местоседалището им.*

к) В случай че вида на участието на подизпълнителя в изпълнение на поръчката е приготвяне и/или съхранение на готовата за консумация храна (закуски и топъл обяд): Сертификат /или друг документ/ за въведена система за безопасност на храните - Система за анализ на опасностите и критичните контролни точки (HACCP) на производителя и търговеца или превозвача на предлаганите изделия по чл. 70 ал. 1 от Наредба № 5/2006 г. на МЗГ за хигиена на храните, издадена на основание чл. 17, ал. 2 от Закона за храните. За чуждестранни участници - еквивалентни документи на тези, посочени в настоящата точка, съобразно законодателството по местоседалището им.

***Критерий за допустимост:***

*Подизпълнителят да разполага със Сертификат /или друг документ/ за въведена система за безопасност на храните - Система за анализ на опасностите и критичните контролни точки (HACCP) на производителя и търговеца или превозвача на предлаганите изделия по чл. 70 ал. 1 от Наредба № 5/2006 г. на МЗГ за хигиена на храните, издадена на основание чл. 17, ал. 2 от Закона за храните, или еквивалентни. За чуждестранни подизпълнители - еквивалентни документи на тези, посочени в настоящата точка, съобразно законодателството по местоседалището им.*

**Лице, което е дало съгласие и фигурира като подизпълнител в оферта на друг участник не може да представя самостоятелна оферта.**

 9. В случай че участникът е **обединение, което не е юридическо лице**, се представя учредителен договор (акт) или еквивалентно, в който трябва да се посочено лицето, което представлява обединението *(т. 19 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

10. Офертата се подписва от представляващия дружеството - участник или от надлежно упълномощено/и с писмено пълномощно лице или лица, като в офертата се прилага оригинала на пълномощното от представляващия дружеството *(т. 20 от Приложение № 1 - СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА)*.

11. Ако участникът е **обединение, което не е юридическо лице**, офертата се подава от името на обединението като участник и се подписва от представляващия обединението. Участникът следва да приложи документ, подписан от лицата в обединението, в който задължително се посочва представляващият обединението.

11.1. Минималните изисквания като критерии за допустимост в настоящата документация трябва да бъдат изпълнени от обединението като цяло, а не от отделните лица, съставляващи го.

12. Всички разходи по подготовката и представянето на офертата са за сметка на участниците.

**ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

 13. **Техническото предложение** се изготвя по образец - **Приложение № 10.**

**Техническото предложение се представя в един оригинал.**

**Задължително в техническото предложение се посочва срока на изпълнение.**

Предложението следва да бъде валидно за срок до 90 (деветдесет) календарни дни след датата, която е краен срок за получаване на оферти. Предложение с по-малък срок на валидност, направено от участник в процедурата, ще бъде отхвърлено от Възложителя като несъответстващо на неговите изисквания.

**ПРЕДЛАГАНА ЦЕНА**

 14. „Предлагана цена” (ценовата оферта) се подготвя по образец **(Приложение № 11)**.

 14.1. Посочват се единични цени с цифри и с думи, в български лева с ДДС, за следните доставки на видове готови за консумиране храни, както следва:

 14.1.1. Доставка на закуска – 1 бр. в лева с ДДС. Тази цена касае доставянето на сутрешни закуски и на следобедни закуски, но всяка закуска се заплаща отделно. Например, ако участникът оферира 0.60 лв. с ДДС за 1 бр. закуска, това означава, че 1 бр. сутрешна закуска, която доставя ще струва 0.60 лв. с ДДС, а отделно: доставка на 1 бр. следобедна закуска ще струва други 0.60 лв. с ДДС. Тоест, ако той като изпълнител достави за един учебен ден 1 бр. сутрешна закуска и 1 бр. следобедна закуска, възложителят ще му заплати за доставените сутрешна и следобедна закуски през този ден общо 1.20 лв. с ДДС. Така че за всяка доставена закуска (сутрешна и следобедна) се заплаща отделна цена, която е равна по размер.

14.1.2. Доставка на 1 бр. подкрепителна закуска преди обяда, съставена от плод/плодове – само за децата от подготвителната група, в лева с ДДС.

14.1.3. Доставка на готова за консумация храна за обяд за едно дете, състояща се от:

а) „първо ястие“ – (топла супа, таратор, др.);

б) „второ ястие“ – основно топло обедно ястие;

г) „трето ястие“ – десерт,

доставено в термо съдове и с пакетирани прибори за еднократна употреба, заедно с по 1 филия хляб към всяка порция, предназначена само за децата от подготвителната група, и отговаряща на нормативните изисквания за грамаж, калоричност и др. за тази възрастова група, в лева с ДДС.

14.1.4. Доставка на 1 порция топло основно обедно ястие в термо съдове и с пакетирани прибори за еднократна употреба, с две филии хляб, към всяка порция, за един учебен ден, предназначена за учениците от І до ІV клас, и отговаряща на нормативните изисквания за грамаж, калоричност и др. за тази възрастова група, в лева с ДДС.

14.1.5. Доставка на 1 порция топло основно обедно ястие в термо съдове и с пакетирани прибори за еднократна употреба, с две филии хляб, към всяка порция, за един учебен ден, предназначена за учениците от V до VІІ клас, и отговаряща на нормативните изисквания за грамаж, калоричност и др. за тази възрастова група, в лева с ДДС.

14.2. Всички разходи, свързани с изпълнението на договора, трябва да са калкулирани в цената.

**14.3. Внимание:** недопустимо е предлагане на единична цена за всяка от закуските по т. 14.1.1 и 14.1.2 поотделно, над 0.60 лв. с ДДС и за всяко от обедните ястия по т. 14.1.3, 14.1.4 и 14.1.5 поотделно, над 1.40 лв. с ДДС. Предложения над тези цени следва да бъдат отстранявани от участие в процедурата.

**14.4. При попълване на ценовото предложение участниците трябва стриктно да се придържат към образеца на офертата, включително и да се включат предвидените в образеца декларации.**

14.5. При несъответствие между цифри и думи при изписването на цена, меродавни са думите.

14.6. Предложението следва да бъде валидно за срок до 90 (деветдесет) календарни дни след датата, която е краен срок за получаване на оферти. Предложение с по-малък срок на валидност, направено от участник в процедурата, ще бъде отхвърлено от Възложителя като несъответстващо на неговите изисквания.

**ГАРАНЦИЯ ЗА ИЗПЪЛНЕНИЕ НА ДОГОВОРА**

15. В настоящата процедура **се изисква** гаранция за добро изпълнение на договора. Тя е в размер 5 % от общата прогнозна стойност на договора с ДДС. Общата прогнозна стойност на договора с ДДС ще бъде изчислена по следния начин: предложените единични цени от участника, определен за изпълнител на поръчката, ще се умножат по съответните бройки деца/ученици, а произведенията ще се умножат по съответните учебни дни, през които ще се доставят съответните позиции, и накрая получените произведения ще бъдат събрани, за да се получи общия сбор, който ще бъде индикативната обща стойност на договора, само с цел определяне левовата равностойност на гаранцията.

Участникът, определен за изпълнител, избира сам формата на гаранцията за изпълнение на договора. Тази форма може да бъде една от следните:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Паричната гаранция се внася по банкова сметка, посочена от Възложителя писмено при поканата за сключване на договора.

В случай че гаранцията е банкова или застраховка, срокът на нейната валидност трябва да бъде до 25.06.2017 г.

Гаранцията се внася /учредява преди сключването на договора за обществена поръчка.

Останалите правила относно усвояване или връщане на гаранцията са посочени в чл. 8 от проекта на договора – приложение № 12.

**РАЗЯСНЕНИЯ**

 16. При писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

### Подаване на офертата

17. Подаването на офертата задължава участниците да приемат напълно всички изисквания и условия, посочени в тази документация при спазване на Закона за обществените поръчки (ЗОП), ППЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

18. Офертата и документите към нея се представя само в писмен вид на хартиен носител.

19. Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя в обявата. Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай задължително офертата трябва да постъпи в деловодството на възложителя преди изтичането на крайния срок за получаване на оферти. Рискът от забава или загубване на офертата са за сметка на участника.

 20. Документите към офертата се представят в запечатана непрозрачна опаковка, върху която се посочват:

 1. наименованието на участника, включително участниците в обединението, когато е приложимо;

 2. адрес за кореспонденция, телефон и по възможност - факс и електронен адрес;

 3. наименованието на поръчката.

21. За получените оферти при възложителя се води регистър, в който се отбелязват:

 1. подател на офертата;

 2. номер, дата и час на получаване;

 3. причините за връщане на офертата, когато е приложимо.

 22. При получаване на офертата върху опаковката, в която тя се съдържа се отбелязват поредният номер, датата и часът на получаването, за което на приносителя се издава документ.

 23. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

 24. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 21. Не се допуска приемане на оферти от лица, които не са включени в списъка.

25. Възложителят удължава срока за получаване на оферти с най-малко три дни, когато в първоначално определения срок са получени по-малко от три оферти.

 26. След изтичане на удължения срок по т. 25 възложителят разглежда и оценява получените оферти независимо от техния брой.

 27. Възложителят със заповед определя нечетен брой лица, които да разгледат и оценят получените оферти.

28. За председателят и членовете на комисията се прилагат изискванията по чл. 51, ал. 8 – 13 от ППЗОП.

29. Получените оферти се предават на председателя на комисията, която ще ги разглежда и оценява, за което предаване се съставя протокол с данните по т. 21. Протоколът се подписва от предаващото лице и от председателя на комисията.

30. Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

31. Оценяването на офертите се извършва от назначената от възложителя за целта комисия, според регламента в “Показатели, относителната им тежест и методика за определяне на комплексната оценка на офертата“, които са част от документацията за участие в процедурата.

32. Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

33. Възложителят може да прекрати възлагането на поръчката до сключване на договора за възлагане на обществената поръчка, като публикува съобщение на профила на купувача, в което посочва и мотивите за прекратяването.

34. Възложителят сключва договор за обществена поръчка с определения изпълнител в 30-дневен срок от датата на определяне на изпълнителя.

35. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

36. За събирането и оценяването на офертите, и за сключването и изпълнението на договора за обществената поръчка, се прилагат всички относими норми в ЗОП и ППЗОП.

 ***Всички представени по процедурата документи остават в архива на Възложителя.***